1.3.2007 Jurnalul Oficial al Uniunii Europene L 62/27 DECIZIA COMISIEI din 28 februarie 2007 de instituire a unei Echipe de urgențe veterinare a Comunității pentru a sprijini Comisia în susţinerea statelor membre şi a țărilor terțe în ceea ce priveşte problemele veterinare referitoare la anumite boli animale (2007/142/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, întrucât: (1)  În cazul apariției unor epidemii la animale sau în caz de suspiciune privind un asemenea risc, Comisia trebuie să acorde asistență statelor membre şi ţărilor terțe prin intermediul unei expertize epidemiologice veterinare specializate. Disponibilitatea expertizei veterinare a fost de asemenea dezbătută în contextul Consiliului pe probleme agricole şi de pescuit. (2)? Disponibilitatea imediată a unei expertize tehnice solide în domeniul veterinar este necesară pentru a permite Comisiei să-și îndeplinească sarcinile, în special în cazul apariției unor epidemii serioase la animale. (3) Expertiza și sprijinul sunt furnizate într-un mod mai eficient de către o echipă de specialişti calificaţi precum Echipa de urgențe veterinare a Comunității, ai cărei membri stau la dispoziția Comisiei la cererea acesteia. Această echipă trebuie să fie instituită, iar rolul şi sarcinile sale trebuie să fie definite. (4)y  Pentru ca Echipa de urgențe veterinare a Comunității să poată furniza Comisiei asistența tehnică veterinară necesară, membrii echipei pot fi trimişi în statele membre sau în ţările terțe respective. În acest caz, membrii ar trebui să acționeze în colaborare cu autori- tățile competente din statul membru sau, respectiv, din țara terță în cauză. (5) Echipa de urgențe veterinare a Comunității ar trebui să acționeze, după caz, în strânsă colaborare cu alte grupuri internaționale de experţi, precum Centrul European pentru Prevenirea și Controlul Bolilor (ECPDC), Oficiul Internaţional de Epizootii (OIE), Organizaţia Naţiunilor Unite pentru Alimentaţie și Agricultură (FAO) şi Orga- nizația Mondială a Sănătății (OMS), pentru a se asigura că expertiza disponibilă este utilizată în modul cel mai eficient posibil, DECIDE: Articolul 1 (1) Se creează o Echipă de urgențe veterinare a Comunității formată din experţi (denumită în continuare „echipa”) pentru a oferi asistență tehnică veterinară cu privire la măsurile de control ce trebuie luate în cazul bolilor care fac obiectul noti- ficării enumerate în anexa I la Directiva 82/894/CEE (!) a Consi- liului (denumite în continuare „bolile”). (2)  Membrii echipei trebuie să fie desemnați dintre experții din domeniile: epidemiologie veterinară, virologie, animale sălbatice, gestiunea programelor de eradicare, diagnostice de laborator, organizarea serviciilor veterinare și cadrul normativ, comunicarea riscurilor, administrație și orice alte domenii relevante pentru controlul bolilor animale. Articolul 2 (1) Echipa asistă Comisia în soluționarea problemelor vete- rinare tehnice privind măsurile de control al bolilor animale ce trebuie luate în cazul apariției unor epidemii sau în caz de suspiciune privind un asemenea risc. Această asistență trebuie să includă în special: (a) asistență ştiințifică, tehnică și administrativă la fața locului în ceea ce priveşte supravegherea, monitorizarea, controlul şi eradicarea bolilor, în strânsă cooperare şi colaborare cu autoritățile competente din statele membre sau ţările terțe în care s-au semnalat epidemiile sau în caz de suspiciune privind un asemenea risc; (b) avize ştiințifice specifice privitoare la metode adecvate de diagnosticare şi investigații epidemiologice în acord cu labo- ratorul comunitar de referință avizat în conformitate cu lista din anexa VII la Regulamentul (CE) nr. 882/2004 () al Parlamentului European şi al Consiliului și cu alte labo- ratoare de referință, după caz; () JO L 378, 31.12.1982, p. 58. () JO L 165, 30.4.2004, p. 1.